Вишњићеве песме
Алекса Шантић 
"Кад се шћаше по земљи Србији"...
Вишњићеве пјесме читам. Извор врео
Слушам срца јаког... И горим, и пламтим,
И дижем се, растем, и високо спрам тим
Врховима стојим, горд, силан и смјео...

Овдје је повијест мог рода и роба
Што замахну ланцем и збаци тегобу,
И згази у крв, и полети гробу,
И с барјаком славе ускрсну из гроба...

Вишњићеве пјесме читам. И стих сваки
Ја слушам гдје бије као удар јаки
Громова, с којима рађа се сјај врео
Прољећа... И читам, и горим, и пламтим,
И дижем се, растем, и високо спрам тим
Врховима стојим, горд, силан и смјео.

Шантићеве песме 1912.